
THRUENI Y CAETHION. 





1 Crewr doeth holl ranau anian, 
Luniodd ddyn yn hardd ei wedd ; 
'Roedd ei gorph yn gywrain odiaeth, 
'R enaid oedd yn llâwn o.hedd ; 
Rhoddodd iddo ef arglwyddiaeth 
Ar yr îs gre'duriaid oll, 
'R oedd ei ddeall ef yn oleu, 
'R oedd ei natur heb ddim coll. 


te 


O'r un gwreiddyn hynod hwnw, 
Hanodd lliaws daear lawr, 
Sydd yn filoedd a myrddiynau 
Dros holl barthau'r byd yn awr; 
Ond, Och ! torodd llygredigaeth 
Trwy' r hiliogaeth oll i gyd, 
Gweithia'n nerthol frwy'r holl wledydd, 
Gweithia'n erchyll iawn o hyd. 


9 Sathra'r cryf a'r holl iawnderau'r 

Gwan, digymorth ymaa tliraw, 
Nes y sodda'r ysbryd eiddil 

Dan y baich yn llawn o fraw ; 
Gwertha tywysogion creulon 

Rai o'u deiliaid ffwrdd o'u gwlad, 
Gwraig o ymyl priod anwyl, 

Plant o fynwes mam a thad. 


4 Cym'rir hwynt yn dorf annedwydd, 
Dan gadwynau trymion iawn, 
Mewn i longau culion, budron, 
Nes bo'r rhai'ny oll yn llawn ; 
Yno'u cauir megys pentwr, 
Heb fawr ddim o awyr iach, 
Mae ugeiniau felly'n trengu, 
Ar eu taith, "mhen gronyn. bach, 

5 Ar ol glanio gyda'r gweddill, 
I farchnadoedd dygir hwy, 
Gwerthir hwynt fel anifeiliaid, 
Hyn rydd i fynwesau glwy', 
Trwy ddeheubarth yr Americ', 
Gwelir hwynt yn wael eu gwedd; 
Sudda llawer iawn o honynt 
'N fuan iawn i byrth y bedd. 


6 Mae'r ysgariaeth gynto'n chwerw, 
'R ail, os dim, yn chwerwach sydd ; 
Hyn a wna i'r caethion druain, 
Ddysgwyl gwaeth o ddydd i ddydd. 
Rhoddir hwynt dan ofal dynion 
A'u dilynant yn dra llwyr ; 
Gyrir hwynt o wawr y boreu 
Heb fawr gorphwys hyd yr hwyr. 


7 Rhaid i'r gwan, y llesg, a'r afiach, 

Sydd a'u bron gan boen yn,brudd, 

Wneud eu rhan o waith eu mheistr 
Yn ddiffael o ddydd i ddydd; 

Amgen caiff y flangell g'lymog 
Ddisgyn ar y cefn llwm, 

Erchyll iawn yw'r holl ergydion, 
Disgyn pob un lawr yn drwm. 


8 Pan bo'u gwaed o'u elwyfau'n llifo, 

A'u cyrph drostynt oll yn (lin, 

Nid oes ganddynt ddynes dyner, 
Fedrus, addfwyn, idd eu trin ; 

Sycha'r gwaed yn dorthau celyd, 
Dros archollion cefn briw, 

?Does un meistr braidd a deimla, 
Dros y caethion du eu lliw. 


9 Er mai du yw crwyn y caethìon, 
Meddant feddwl bywiog cry', 
A theimladau tyner, tyner, 
Beiddiaf ddwedyd hyny'n hy', 

Teimlant dan yr anmhoerch gwarthus, 
Roddir iddynt braidd i gyd, 

Nes ynt yn melldithio'r fynyd, 
Ganed hwynt erioed i'r byd. 


Clywant weithiau son am Lywydd 
Doetb y greadigaeth fawr, 
Un sydd union yn ei natur, 
A wna dda o.awr i awr; 
Gwylltiant, weithiau, a gofynant, 
Os oes un o'r fath yn bod ; 
Pa'm mae'n goddef meistr ciaidd, 
Ar ein gwar â roi eì dro'd ? 
“£ A yw'n sylwi ar drueni, 
Ac och neidiau'r du ei groen, 
A yw'n gweled ei archollion, 
A yw'n gwybod am ei boen ? 
Os yw'n gwybod am y cwbl, 
Pa'm na wnai'n gwaredu ni? 
Ai gwiw codi golwg ffyddiog 
A dyrchafu ato'n cri? 


«€ J)'wed ein meistri mai crist'nogion, 
Ydynt hwy o uchel radd, 
Ond er hyny cym'rant bleser , 
Yn ein poeni ni, a'n lladd : 
O gwareder ni o afael 
Pob rhyw gristion hyìÌl o'r fath, 
A all ymddygiadau pagan, 
Mewn rhyw ardal fod yn wa'th î” 


Anhawdd iddynt ymdawelu 
Dan yr iau haiarnaidd hon, 
Ac ymgynal dan eu beichiau 
Pan mae'r gwarth yn clwyfo'r fron ; 
Arglwydd, Llywydd nef a daear, 
Perchen pawb, o d'wed pa hyd, 
Y caif meistri creulon sathru 
Ar iawnderau gweiniaid byd ? 


Mae caethiwed yn tueddu 
I greuloni'r ysbryd byw, 

Gwna y meistr, gwna y caethwas 
Yn annhebyg iawn ìi Dduw ; 

Mae'n dinystrio pob mwyneidd-dra, 
A theimladau goreu dyn, 

Fel pa welir braidd yn unman 
Lle teyrnaso, ond y llun. 


O deífrown a chydymdeimlwn, 
A'r holl filoedd sydd yn gaeth, 
Meddwl am eu cyflwr isel 
Leinw'n calon oll ag aeth ; 
O gweddiwn, ac ymdrechwn, 
Ar eu rhan hwy ddydd a nos, 
Er eu dwyn dan,nodded grasol 
Rhwn fu farw,ar.y.gro's, | 


'R Hollalluog Dduw, dynoetha 

'Th fraich, a gweithia'n nerthol iawn, 
Yr holl ddaear galfo'th 'nabod 

Yn dy ras a'th gariad llawn ; 
Peidied trais a phob gorthrymder, 

Llwydded crefydd dros y byd, 
Caffed Iesu ei folianu 

Mewn modd gwresog iawn o hyd, 


Ond i egwyddorion crefyd 
Gael rheoli gwlad a thre', 
Deuai'n daear oll yn debyg 


. I ardaloedd pur y ne; f 


Heded ysbryd nwyn efengyl, 
'N gyflym dros derfynau'r llawr, 
Fel y delo cyrau'r ddaear 
Oll yn eiddo'n Harglwydd mawr. 


YMWELYDD.. 





^n Griffiths, “rgraffydd, Abertuwy. 


un 






